**OБЩИНСКА ИЗБИРАТЕЛНА КОМИСИЯ ГУЛЯНЦИ**

*гр.Гулянци, пл. „Свобода” №.4, ет. 2,, тел.0879205683, e-mail : oik1508@cik.bg*

ПРОТОКОЛ 42

от заседание на ОИК – Гулянци,

назначена от ЦИК

с Решение № 2201-МИ от 04.09.2023г.и Решение № 2215-МИ от 05.09.2023г.

състояло се на 06.03.2024 г. от 14.30 часа

Заседанието бе открито в 14.30 ч. и председателствано от госпожа Надя Николова – Председател на ОИК Гулянци.

Надя Николова: Здравейте, уважаеми колеги! В залата сме 8 членoве на общинската избирателна комисия ( Надя Николова, Димитринка Николова, Деви Дилков, Поля Манова, Илона Петкова, Светослава Георгиева, Малинка Калинова, Маринела Цанкова) Луиза Пиличева , Петя Величкова , Десислав Дечков- отсъстват

Имаме необходимия кворум по чл.85, ал.3 от ИК, заседанието е редовно и комисията може да приема законосъобразни решения. Обявявам началото на заседание на ОИК Гулянци.

Колеги, предлагам ви следния проект за дневен ред:

1. Констатиране прекратяването на пълномощията на общински съветник и обявяване на следващия в листата за избран

Има ли други предложения към проекта за дневен ред ? - Не виждам. Колеги, предлагам да гласуваме.

Режим на гласуване. Гласували 8 членове на ОИК: за –8 ( Надя Николова, Димитринка Николова, Деви Дилков, Поля Манова, Илона Петкова, Светослава Георгиева, Малинка Калинова, Маринела Цанкова), против -няма: Луиза Пиличева , Петя Величкова , Десислав Дечков- отсъстват

Дневният ред е приет единодушно.

Надя Николова: Колеги, по т.1 давам думата на Илона Петкова. Г-жо Петкова, заповядайте.

Илона Петкова: Постъпило е заявление с вх. №168 от 05.03.2024 г. от Ивайло Благославов Ирличанов, с  което заявява, че желае да бъде освободен като общински съветник в Общински съвет Гулянци, поради назначаването му за заместник кмет в Община Гулянци. Представен е Трудов договор № ЧР-03-92/ 05.03.2024 г. от общинска администрация Гулянци, за заемане на посочената по-горе длъжност от заявителя.

С Решение № 139-МИ от 30.10.2023 г., ОИК Гулянци, е обявила Ивайло Благославов Ирличанов за избран общински съветник от квотата на КП “ Левицата!“.

Заявлението е постъпило след полагането на клетва пред Общинския съвет .

От извършената проверка в Справка за класиране според преференциите от 30.10.2023г. на „Информационно обслужване” АД се установи, че не са налице обстоятелствата по чл.454, ал.3 от ИК. Предвид разпоредбата на  чл.454, ал.6 от ИК, следващият в листата на КП “ Левицата!“ кандидат под № 7 е Емил Огнянов Катански, поради което, ОИК Гулянци следва да обяви за избран следващ кандидат от кандидатската листа под № 7, а именно Емил Огнянов Катански.

На основание чл. 87, ал. 1, т. 24, във връзка с чл.458 от Изборния кодекс, чл.30 ал.7 във връзка с чл.30 ал.4, т.4, чл.30 ал.7 от ЗМСМА предлагам да гласуваме Решение за предсрочно прекратяване пълномощията на Ивайло Благославов Ирличанов, ЕГН\*\*\*\*\* обявен за избран за общински съветник от листата на  КП „Левицата!“ с Решение № 139-МИ/30.10.2023 г., да анулираме издаденото му удостоверение за избран общински съветник и да обявим за избран за общински съветник, Емил Огнянов Катански , ЕГН\*\*\*\*\* следващ в листата на  КП „Левицата!“ кандидат. На обявения за избран общински съветник да се издаде удостоверение.

Колеги, има ли изказвания? Няма. Предлагам да гласуваме.

Режим на гласуване. Гласували 8 членове на ОИК: за – 8 ( Надя Николова, Димитринка Николова, Деви Дилков, Поля Манова, Илона Петкова, Светослава Георгиева, Малинка Калинова, Маринела Цанкова), Луиза Пиличева , Петя Величкова , Десислав Дечков- отсъстват, против- няма.

Прието Решение № 157 – МИ/06.03.2024 г. с 8 гласа – за, против - няма. Приетото решение да се обяви на таблото и на страницата на ОИК Гулянци.

Копие от настоящото решение да се изпрати за сведение на Председател на общински съвет Гулянци и на ЦИК.

Поради изчерпване на дневният ред заседанието се закрива в 15.30 часа.

Председател: Надя Борисова Николова

Секретар: Илона Кръстева Петкова